কথাগুলো এই জন্যে বলছি যে, এই বইটির পড়ার সময় অনেক গদ্য পড়ে মনে হয়েছে, এমন সরল সত্যভাবে বাঙালি নারীর বিবর্তনবাদের ইতিহাস বুঝি আর কেউ বলতে পারেননি। অথচ আমাদের এখানে নারীর সমাজ বাস্তবতার যে ঐতিহাসিক পাঠ সেখানে এই নারীদের লেখাগুলো মোটেও পঠিত হয় না। আমরা পুরুষ গবেষকদের দৃষ্টিতে নারীর ঐতিহাসিক প্রেক্ষাপট নির্ণয় করার চেষ্টা করি। দৃষ্টিভঙ্গি একটা বড় ফ্যাক্টর। যেটা স্বীকার করে নারী ইস্যুতে ‘পুরুষের দৃষ্টিভঙ্গিতে বিশ্বাস করি না’ বলে একরকম ঘোষণাই দিয়েছেন নারীবাদী কানাডীয় কথাসাহিত্যিক মার্গারেট অ্যাটউড।